– І сёння, – кажа ветэран, – на размініраванні работы хапае, хопіць яе і яшчэ гадоў на сто… Экстэрнам, за год, скончыў ваеннае вучылішча, і маладога лейтэнанта зноў накіравалі ў Магілёўскі гарнізон. Тры групы размініравання, у адной з іх быў лейтэнант Жукоўскі, штодня з вясны да глыбокай восені абясшкоджвалі міны, снарады, бомбы. Невыпадкова – у першыя тыдні вайны менавіта пад Магілёвам немцы адчулі сапраўднае супраціўленне Чырвонай Арміі, і тут ішлі жорсткія баі. Афіцэр ніколі не лічыў, колькі мін, снарадаў абясшкодзіў – але за 10 гадоў службы ў Магілёве – іх многія тысячы. І кожны такі прадмет таіў пагрозу жыццю. І сапёру, і мірным жыхарам.